**Când păsările - călătoare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când păsările - călătoare

Când păsările - călătoare

Revin acasă-n primăvară,

Găsesc zile pline de soare

În ţara lor, cea doritoare,

Ce cu iubire le-nconjoară

Din zorii zilei până-n seară.

Se veselesc, când ele vin

Copii, ce chiuie împreună,

Când le văd pe cer senin

Cum în cârduri mari revin,

Şi peste tot, e voie bună

În mersul vieţii, împreună.

Şi-acum a noastră bucurie

Ele vor fi, o-ntreagă vară,

Căci cântul lin de ciocârlie

Şi-al filomelei-n măiestrie,

Ne spun iubirea lor de ţară

În plin sezon de primăvară.

Flavius Laurian Duverna

12 aprilie 2015